钦定古今图书集成/明伦汇编/官常典/第138卷 > 吴
## 钦定古今图书集成/明伦汇编/官常典/第138卷 > 吴

帝喾高辛氏封黎弟于吴。

按《路史》：“帝颛顼高阳氏，姬姓。取胜奔氏曰娽，生伯称、
卷章、季禺三人。卷章取梎水氏曰娇，生犁及回。犁为
祝融，淳曜敦芒，天明地德，照临四海。是食火土，生长
琴及噎，噎处西极，以行日月。太子长琴，居于摇山，实
始乐风。犁卒，帝喾以回代之，回食于吴，是曰吴回。
帝喾，高辛氏，姬姓。命犁为火正，火纪昭融，而世赖之。”
建其继世，失遗其业。守乃命弟，回嗣厥职。昭显天地
之光，以生柔嘉材。爰封之吴〈犁即黎〉